Erklæring fra den nederlandske regering i henhold til artikel 5 og 97 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet

(2000/C 318/01)

Den nederlandske regering skal hermed oplyse følgende:

I henhold til artikel 5 og 97 i forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, skal medlemsstaterne i en erklæring oplyse om de ved lov fastsatte sociale sikringsordninger, som denne forordning finder anvendelse på, og gøre dem bekendt hermed.

Den nederlandske regering ønsker at ændre eller supplere den erklæring, der er offentliggjort i De Europæiske Fællesskabers Tidende C 107 af 22. april 1987, på et antal punkter. Ændringerne eller tilføjelserne skyldes ikrafttrædelsen af en række nye love.

Den 1. januar 1998 blev Algemene Arbeidsongeschiktheidswet (/almindelige lov om arbejdsudygtighed) (AAW) erstattet af /Wet arbeidsongeschiktheidsverzekering zelfstandigen (/forsikring mod arbejdsudygtighed for selvstændige erhvervsdrivende) (WAZ) og /Wet arbejdsongeschiktheidsvoorziening jonggehandicapten (/hjælp til handicappede unge ved arbejdsudygtighed) (Wajong).

WAZ er en lovpligtig forsikring mod de økonomiske følger af langvarig arbejdsudygtighed hos selvstændige erhvervsdrivende, direktører/storaktionærer samt medhjælpende ægtefæller. Da WAZ-ydelsen sammen med den øvrige familieindkomst er lavere end det sociale minimum, er der mulighed for et tillæg på grundlag af loven om tillæg (Toeslagenwet).

Kvindelige WAZ-forsikrede har ret til en svangerskabsydelse i mindst 16 uger.

Wajong indeholder bestemmelser om en ydelse på minimumsniveau for unge handicappede. Det er personer, som:

- er arbejdsudygtige den dag, hvor de fylder 17 år, eller

- som bliver arbejdsudygtige efter denne dag, og som havde været studerende i mindst seks måneder i det år, der går umiddelbart forud for dette.

Wajong er anført i bilag IIa til forordning (EØF) nr. 1408/71.

Den 1. juli 1996 trådte Algemene nabestaandenwet (den almindelig lov om efterladteforsikring) (ANW) i kraft. Denne lov omhandler retten til ydelser for efterladte og børn, som har mistet begge forældre eller én af dem. ANW er trådt i stedet for Algemene Weduwen- en Wezenwet (den almindelig forsikring for enker og forældreløse børn) (AWW). De personer, der er forsikret efter ANW, er de samme som dem, der er forsikret efter AWW.

Ovenstående resulterer i følgende tilføjelser eller ændringer.

a) Lovgivninger og ordninger som omhandlet i artikel 4, stk. 1 og 2, i forordningen

a) Ydelser i anledning af sygdom og moderskab:

Følgende tilføjes: "lov af 24. april 1997 (Staatsblad 176) om forsikring mod økonomiske følger af langvarig arbejdsudygtighed og en ordning for ydelser ved fødsel for selvstændige erhvervsdrivende og medhjælpende ægtefæller (Wet arbeidsongeschiktheidsverzekering zelfstandigen)".

b) Ydelser ved invaliditet:

"lov af 11. december 1975 (Staatsblad 674) om almindelig forsikring mod arbejdsudygtighed (Algemene Arbeidsongeschiktheidswet)" erstattes af "lov af 24. april 1997 (Staatsblad 176) om forsikring mod økonomiske følger af langvarig arbejdsudygtighed og en ordning for ydelser ved fødsel for selvstændige erhvervsdrivende og medhjælpende ægtefæller (Wet arbeidsongeschiktheidsverzekering zelfstandigen)".

d) Tillæg til ydelserne i litra a), b) og c) for så vidt angår Werkloosheidswet:

"Algemene Arbeidsongeschiktheidswet" erstattes af "Wet arbeidsongeschiktheidsverzekering zelfstandigen".

e) Ydelser ved alderdom og ydelser til efterladte:

"lov af 9. april 1959 (Staatsblad 139) om almindelig forsikring for enker og for børn, der har mistet begge forældre eller én af dem) (Algemene Weduwen- en Wezenwet), som senere ændret" erstattes af "lov af 21. december 1995 (Staatsblad 690) om efterladteforsikring (Algemene nabestaandenwet)".

d) Ydelser som omhandlet i artikel 78 i forordningen:

"pensioner til børn, der har mistet begge forældre eller én af dem, i henhold til lov af 9. april 1959 (Algemene Weduwen- en Wezenwet)" erstattes med "pensioner til børn, der har mistet begge forældre eller én af dem, i henhold til lov af 21. december 1995 (Algemene nabestaandenwet)"; "børnetilskud til enkepensionister i henhold til lov af 26. april 1962 (Algemene Kinderbijslagwet)" erstattes af "børnetilskud til personer, som oppebærer efterladtepension, i henhold til lov af 26. april 1962 (Algemene Kinderbijslagwet)".

Den fuldstændige liste ser nu således ud:

a) Lovgivninger og ordninger som omhandlet i artikel 4, stk. 1 og 2, i forordningen

a) Ydelser i anledning af sygdom og moderskab:

- lov af 5. juni 1913 (Staatsblad 204) om sygeforsikring for arbejdstagere (Ziektewet), som senere ændret

- lov af 24. april 1997 (Staatsblad 176) om forsikring mod økonomiske følger af langvarig arbejdsudygtighed og en ordning for ydelser ved fødsel for selvstændige erhvervsdrivende og medhjælpende ægtefæller (Wet arbeidsongeschiktheidsverzekering zelfstandigen)

- lov af 15. oktober 1964 (Staatblad 392) om sygekasseforsikring (Ziekenfondswet)

- lov af 14. december 1967 (Staatsblad 655) om almindelig forsikring for særlige udgifter i anledning af sygdom (Algemene Wet Bijzondere Ziektekosten)

- lov af 7. juni 1972 (Staatsblad 313) om foranstaltninger til beskyttelse af indkaldte militærpersoner og hermed ligestillede personer mod økonomiske følger af arbejdsudygtighed (Wet arbeidsongeschiktheidsvoorziening militairen).

b) Ydelser ved invaliditet:

- lov af 18. februar 1966 (Staatsblad 84) om forsikring mod arbejdsudygtighed (Wet op de arbeidsongeschiktheidsverzekering), som senere ændret

- lov af 7. juni 1972 (Staatsblad 313) om foranstaltninger til beskyttelse af indkaldte militærpersoner og hermed ligestillede personer mod økonomiske følger af arbejdsudygtighed (Wet arbeidsongeschiktheidsvoorziening militairen)

- lov af 24. april 1997 (Staatsblad 176) om forsikring mod økonomiske følger af langvarig arbejdsudygtighed og en ordning for ydelser ved fødsel for selvstændige erhvervsdrivende og medhjælpende ægtefæller (Wet arbeidsongeschiktheidsverzekering zelfstandigen).

c) Ydelser ved arbejdsløshed:

- lov af 6. november 1986 (Staatsblad 566) om forsikring for arbejdstagere mod økonomiske følger af arbejdsløshed (Werkloosheidswet)

- lov af 6. november 1986 (Staatsblad 565) om udbetaling af en ydelse til ældre og delvis arbejdsudygtige arbejdsløse, der ikke længere har ret til arbejdsløshedsunderstøttelse efter Werkloosheidswet (Wet Inkomensvoorziening oudere en gedeeltelijk arbeidsongeschikte werkloze werknemers), med senere ændringer

- lov af 11. juni 1987 (Staatsblad 281) om udbetaling af en ydelse til ældre og delvis arbejdsudygtige, forhenværende selvstændige erhvervsdrivende, hvis indkomst vedvarende er under det sociale minimum, og som derfor har opgivet deres virksomheder eller erhverv (Wet Inkomensvoorziening oudere en gedeeltelijk arbeidsongeschikte gewezen zelfstandigen), med senere ændringer.

d) Tillæg til ydelserne i litra a), b) og c) for så vidt angår Werkloosheidswet:

- lov af 6. november 1986 (Staatsblad 562) om ydelse af minimalindtægtstillæg til personer, der er ydelsesberettigede efter Werkloosheidswet, Ziektewet, Wet arbeidsongeschiktheidsverzekering zelfstandigen, Wet op de arbeidsongeschiktheidsverzekering og Wet arbeidsongeschiktheidsvoorziening militairen (Toeslagenwet).

e) Ydelser ved alderdom og ydelser til efterladte:

- lov af 31. maj 1956 (Staatsblad 281) om almindelig alderdomforsikring (Algemene Ouderdomswet), som senere ændret

- lov af 21. december 1995 (Staatsblad 690) om efterladteforsikring (Algemene nabestaandenwet)

- under den almindelige gensidige pensionsordning, en forsikring for minearbejdere ved kulminerne i Limburg (Algemeen Mijnwerkersfonds).

f) Familieydelser:

- lov af 26. april 1962 (Staatsblad 160) med forskrifter om almindelig tvungen børnetilskudsordning for hele befolkningen (Algemene Kinderbijslagwet), som senere ændret.

b) Minimumsydelser som omhandlet i artikel 50 i forordningen

Ingen.

c) Ydelser som omhandlet i artikel 77 i forordningen

- børnetilskud i henhold til lov af 26. april 1962 (Algemene Kinderbijslagwet).

d) Ydelser som omhandlet i artikel 78 i forordningen

- pensioner til børn, der har mistet begge forældre eller én af dem, i henhold til lov af 21. december 1995 om efterladteforsikring (Algemene nabestaandenwet)

- børnetilskud i henhold til lov af 26. april 1962 (Algemene Kinderbijslagwet) til personer, som oppebærer efterladtepension.